Γκόκου

* Anime
* Manga

«*Όχι, βλέπεις, δεν νομίζω πως σώζω το κόσμο. Στη πραγματικότητα ο λόγος είναι ότι προσπαθώ να τα βάλω με τους ισχυρότερους πολεμιστές που μπορώ να βρω. Έτσι έγινε αυτό το τουρνουά, επίσης. Όμως δεν μπορώ να αντέξω στη σκέψη ότι αθώες ζωές θα χαθούν επειδή θέλω να αντιμετωπίσω το καλύτερο. Οπότε, θα κάνω ό,τι μπορώ για εκείνους.*»
— Ο Γκόκου στο Ανδροειδές 17 στο επεισόδιο «Hunt the Poaching Ring! Goku and Android 17's Joint Struggle!»

Ο **Γκόκου** (γεννημένος ως **Κάκαροτ**) είναι ένας Σάγιαν και ο πρωταγωνιστής της σειράς *Dragon Ball*. Χαρούμενος, επίμονος και λίγο αφελής, ο Γκόκου είναι ένας Σάγιαν που αρχικά στάλθηκε στη Γη ως μωρό. Παρόλα αυτά, ένα ατύχημα αλλοίωσε τη μνήμη του, κάνοντας τον ένα άτομο με καλές προθέσεις και το μεγαλύτερο υπερασπιστή της Γης, καθώς και τον ανεπίσημο αρχηγό της Ομάδας Ντράγκον. Κατά τη διάρκεια όλης του της ζωής, προπονούταν σκληρά και προσπαθεί συνεχώς να είναι ο καλύτερος πολεμιστής και να πολεμάει ισχυρότερους αντιπάλους, κάτι το οποίο έχει κρατήσει ασφαλή τη Γη και το σύμπαν πολλές φορές.

## Βιογραφία

### *Dragon Ball Z*

#### Saiyan Saga

«*Αρκετά! Ακόμη και αν αυτό είναι αλήθεια και είμαι κάποιου είδους εξωγήινος από άλλο πλανήτη, ή ακόμη και αν είσαι ο μεγαλύτερος αδερφός μου, δεν έχει σημασία, οποιοσδήποτε που θα έκανε τα απαίσια πράγματα που λες δεν είναι αδερφός μου! Το όνομα μου είναι Γκόκου, και εδώ είναι στο σπίτι μου... και δεν είσαι ευπρόσδεκτος εδώ!*»
— Ο Γκόκου στο Ράντιτς στο επεισόδιο «The Enemy is Goku's Brother?! The Secret of the Mighty Saiyan Warriors!»

Στην αρχή του *Dragon Ball Z*, ο Γκόκου είναι 24 χρονών και ζει ακόμη στο Όρος Παόζου σε ένα νέο σπίτι δίπλα στο παλιό του, με τη σύζυγο του, Τσί-Τσι, και το γιο τους, Γκόχαν. Αφού διέσωσε το Γκόχαν από το να πέσει σε ένα καταρράκτη, ο Γκόκου φτάνει στο Σπίτι Κάμε με το γιο του, για να τον γνωρίσει στη Μπούλμα, στο δάσκαλο Ρόσι και στο Κρίλίν. Όλα φαίνονται να είναι καλά, όμως ξαφνικά, ο Γκόκου νιώθει μια τεράστια δύναμη κοντά τους. Η νέα απειλή έρχεται από το διάστημα και είναι ο Ράντιτς, ο μεγαλύτερος αδερφός του Γκόκου. Ο Ράντιτς του αποκαλύπτει τη καταγωγή του ως Σάγιαν και του λέει πως αρχικά στάλθηκε στη Γη για να καταστρέψει τους ανθρώπους και να προετοιμάσει έτσι το πλανήτη ώστε να μπορεί να πουληθεί, όμως το είχε ξεχάσει λόγω του τραυματισμού του στο κεφάλι όταν ήταν μωρό. Όταν ο Γκόκου αρνείται να εκτελέσει την ξεχασμένη αποστολή, ο Ράντιτς του δίνει μια κλωτσιά στα πλευρά, ρίχνοντας τον κάτω, και απαγάγει το Γκόχαν, δίνοντας στο Γκόκου ένα τελεσίγραφο σύμφωνα με το οποίο ο Ράντιτς θα σκότωνε το Γκόχαν εκτός αν ο Γκόκου σκότωνε εκατό ανθρώπους τις επόμενες είκοσι-τέσσερις ώρες και τους άφηνε στη παραλία.

Για να νικήσει το Ράντιτς και να σώσει τη Γη, ο Κρίλιν και ο Ρόσι είναι διατεθειμένοι να βοηθήσουν, όμως ο Γκόκου δεν δέχεται το αίτημα τους γιατί αν πέθαιναν ξανά, δεν θα μπορούσαν να γυρίσουν στη ζωή αφού είχαν ήδη σκοτωθεί μια φορά. Ο Πίκολο που είχε ακούσει τη κουβέντα με το Ράντιτς όσο κρυβόταν πίσω από το Σπίτι Κάμε, ζητά από το Γκόκου να τον βοηθήσει να νικήσει τον νέο αντίπαλο, οπότε συμμαχούν. Όταν ο Πίκολο και ο Γκόκου βρίσκουν το Ράντιτς με το Γκόχαν παγιδευμένο στη διαστημική κάψουλα, ο Γκόκου δίνει στο Ράντιτς μια τελευταία ευκαιρία να απελευθερώσει το γιο του, όμως ο Ράντιτς αρνείται. Ο Γκόκου και ο Πίκολο βγάζουν το βαρύ ρουχισμό τους και αρχίζουν τη μάχη. Ακόμη και με τη συνδυασμένη δύναμη τους, ο Ράντιτς έχει το πάνω χέρι. Με τη βοήθεια του Γκόχαν, ο οποίος απελευθέρωσε τις εσωτερικές του δυνάμεις για να επιτεθεί στο Ράντιτς και να τον αποδυναμώσει, ο Γκόκου και ο Πίκολο σκέφτονται ένα σχέδιο για να νικήσουν.

Ο Γκόκου κάνει την απόλυτη θυσία με το να κρατάει το Ράντιτς ακίνητο ώστε να τον σκοτώσει ο Πίκολο με το ισχυρό Special Beam Cannon, το οποίο κατάφερε να διαπεράσει το Ράντιτς και το Γκόκου, σκοτώνοντας τους. Λίγο πριν πεθάνει, ωστόσο, ο Ράντιτς ενημερώνει το Πίκολο ότι υπάρχουν δυο ακόμη ισχυρότεροι Σάγιαν, ο Βετζέτα και ο Νάπα, οι οποίοι κατευθύνονταν προς τη Γη και θα έφταναν σε ένα χρόνο. Με το Κρίλιν δίπλα του, ο Γκόκου πεθαίνει, και ο Κάμι τον πηγαίνει στον Άλλο Κόσμο όπου ο Βασιλιάς Γιέμα λέει στο Γκόκου να περάσει από το Δρόμο του Φιδιού για να φτάσει στο πλανήτη του Βασιλιά Κάι για επιπλέον εκπαίδευση ώστε να νικήσει τους Σάγιαν. Κατά τη διάρκεια του ταξιδιού του, σε ένα filler (δηλαδή επεισόδιο που δεν υπάρχει στο manga), ο Γκόκου συναντά και διαφεύγει από τη Πριγκίπισσα Φίδι και καταφέρνει να βγει από τη Κόλαση όταν πέφτει από το Δρόμο του Φιδιού.

Όταν ο Γκόκου τελικά φτάνει στο πλανήτη του Βασιλιά Κάι, περνάει τη μαϊμού του Βασιλιά Κάι, Μπαμπλς, για τον ίδιο το Βασιλιά και ακολουθεί τις πράξεις της μαϊμούς μέχρι που γνωρίζει το πραγματικό Βασιλιά Κάι. Τότε του δίνονται γελοίες προκλήσεις προτού ξεκινήσει την εκπαίδευση του, όπως το να πει ένα ανέκδοτο στο Βασιλιά Κάι, το να πιάσει το Μπαμπλς και να χτυπήσει το γρύλο Γκρέγκορι, ο οποίος ήταν επίσης κατοικίδιο του, με μια βαριοπούλα. Λόγω της μεγαλύτερης βαρύτητας του πλανήτη, ο Γκόκου πασχίζει με τις προκλήσεις, όμως τελικά τα καταφέρνει. Μετά από αυτά ο Γκόκου μαθαίνει νέες τεχνικές τις οποίες χειρίζεται σε άψογο βαθμό και αυξάνει σημαντικά τη δύναμη του. Οι φίλοι του στη Γη καταφέρνουν να τον φέρουν πίσω στη ζωή με τη χρήση των επτά Ντράγκον Μπολ, όμως, λόγω του λανθασμένου υπολογισμού του Βασιλιά Κάι (ξέχασε να υπολογίσει το χρόνο που θα χρειαζόταν για να γυρίσει πίσω) ο Γκόκου πρέπει να περάσει ξανά από το Δρόμο του Φιδιού, με το Βασιλιά Κάι να υπολογίζει πως χρειάζεται δυο μέρες με το τωρινό επίπεδο δύναμης του Γκόκου για να συμμετέχει στη μάχη ενάντια στους Σάγιαν, η οποία είχε ήδη αρχίσει και δεν πήγαινε καθόλου καλά για τους Μαχητές Ζ.

«*Θα χάσεις! Αμφιβάλω για το αν πρέπει να χρησιμοποιήσω το Κάιο-κεν απέναντι σου.*»
— Ο Γκόκου στο Νάπα στο επεισόδιο «Farewell, Piccolo! Goku's Furious Counterattack!»

Μέχρι να φτάσει ο Γκόκου, ο Γιάμτσα είχε σκοτωθεί από ένα Σάιμπαμαν, ο Τσιάοτσου είχε αυτοκαταστραφεί σε μια αποτυχημένη προσπάθεια να σκοτώσει το Νάπα, ο Τιέν Σινχάν έδωσε τη ζωή του με το να βάλει όλη του τη δύναμη σε ένα μάταιο Spirit Tri-Beam και ο Πίκολο είχε αυτοθυσιαστεί για να σώσει το Γκόχαν από μια ισχυρή επίθεση του Νάπα, που χωρίς να το συνειδητοποιήσει σκότωσε και το Κάμι. Ο Γκόκου φτάνει στο σημείο της μάχης, σώζοντας το Γκόχαν με το Ιπτάμενο Σύννεφο από τη δύναμη του Νάπα, και όταν ενημερώνεται από το Κρίλίν ότι όλοι πέθαναν στη μάχη, ο Γκόκου ξεσπά, αυξάνοντας τη δύναμη του και εκπλήσσει το Βετζέτα με τη νέα του δύναμη. Προς έκπληξη όλων, ο Γκόκου έχει γίνει αρκετά δυνατός για να νικήσει το Νάπα χωρίς ιδιαίτερη δυσκολία, αποφεύγοντας τις επιθέσεις του Νάπα, και δέχτηκε μετωπικά την απόλυτη του επίθεση, το Break Cannon, χωρίς πρόβλημα. Ο Βετζέτα λέει στο Νάπα να κάνει πίσω, όμως πριν το κάνει, ο Νάπα προσπαθεί να επιτεθεί στο Γκόχαν και το Κρίλιν. Όταν ετοιμάζεται να τους σκοτώσει, ο Γκόκου τον νικά χρησιμοποιώντας το Kaio-ken Finish, όμως ο Βετζέτα είναι εκείνος που σκοτώνει το Νάπα στο τέλος.

«*Ίσως ακόμη και ένας απόκληρος χαμηλότερης κλάσης μπορεί να νικήσει έναν επίλεκτο αν το βάλει στο μυαλό του!*»
— Ο Γκόκου στο Βετζέτα στο «The Power of the Kaio-Ken! Goku vs. Vegeta!»

Ξέροντας πως θα αντιμετώπιζε τον ισχυρότερο Βετζέτα, ο Γκόκου προτείνει να πολεμήσουν σε ένα πιο απομονωμένο μέρος και ο Βετζέτα συμφωνεί. Πριν ξεκινήσει η μάχη, ο Βετζέτα προσπαθεί να πείσει το Γκόκου να συμμαχήσει μαζί του, όμως ο Γκόκου του λέει πως είναι ευτυχισμένος στη Γη. Καθώς η μάχη εκτυλίσσεται, φαίνεται να έχουν την ίδια δύναμη. Ο Βετζέτα παίρνει το πάνω χέρι, με το Κάιο-κεν να μην δουλεύει. Ο Γκόκου σε μια προσπάθεια να νικήσει, ανεβαίνει επίπεδο χρησιμοποιώντας το τρεις φορές Κάιο-κεν, και υπερισχύει του Βετζέτα, ο οποίος εξοργίζεται και προσπαθεί να καταστρέψει το πλανήτη με ένα Galick Gun. Το Kaio-ken Kamehameha του Γκόκου και το Galick Gun του Βετζέτα συγκρούονται και ο Γκόκου ανεβαίνει στις τέσσερις φορές Κάιο-κεν, νικώντας, αλλά προκαλώντας μεγάλο πόνο στο σώμα του. Ο Βετζέτα επιστρέφει και ως έσχατη λύση χρησιμοποιεί ένα Power Ball, δημιουργώντας ένα τεχνητό φεγγάρι και έτσι μεταμορφώνεται σε ένα Μεγάλο Πίθηκο. Με αυτό, ο Γκόκου συνειδητοποιεί πως ο ίδιος στο παρελθόν είχε μεταμορφωθεί χωρίς τη θέληση του και είχε σκοτώσει το παππού του και ζητά συγχώρεση.

Μετά από μια χρονοβόρα μάχη, ο Βετζέτα τελικά χάνει από τις τεχνικές Κάιο-κεν και Spirit Bomb, και με την έγκαιρη αντίδραση των εναπομείναντων σύμμαχων του, Κρίλιν, Γκόχαν και Γιατζερόμπι. Ωστόσο, ο Γκόκου κόντεψε να πεθάνει, με τα πόδια του να διαλύονται από το Βετζέτα όταν ήταν Μεγάλος Πίθηκος. Μετά τη μάχη, ο Κρίλιν προσπαθεί να σκοτώσει τον εξουθενωμένο Βετζέτα με το σπαθί κατάνα του Γιατζερόμπι, όμως ο Γκόκου του λέει να μην το κάνει, πείθοντας τον να του δώσει μια ευκαιρία να αλλάξει το χαρακτήρα του και εύχεται να έχει μια επαναληπτική μάχη μαζί του. Αφού ο σοβαρά τραυματισμένος Γκόκου δεν πήρε τα Φασόλια Σένζου από το Κόριν, οπότε ο Γκόκου πρέπει να μείνει πίσω και συγκεκριμένα στο Νοσοκομείο Ούκονγκ με τη Τσί-Τσι, ενώ ο Γκόχαν, ο Κρίλιν και η Μπούλμα ταξιδεύουν στο πλανήτη Νάμεκ για να βρουν τις Ναμέκιαν Ντράγκον Μπολ για να φέρουν πίσω στη ζωή τους νεκρούς φίλους τους.

#### Frieza Saga

«*Δεν μπορώ να το πιστέψω! Υπάρχει στ' αλήθεια εκεί έξω κάποιος ισχυρότερος από το σκληρότερο εχθρό που έχω αντιμετωπίσει.*»
— Ο ενθουσιασμός του Γκόκου καθώς ξεκινά το ταξίδι του στο Πλανήτη Νάμεκ στο επεισόδιο «The Rebellion Against Frieza! Vegeta's Burning Ambition!»

Μετά από λίγες εβδομάδες, ο Κόριν αποκτά νέα φασόλια Σένζου και μέσω του Γιατζερόμπι στέλνει ένα και στο Γκόκου, με αποτέλεσμα ο τελευταίος να θεραπευτεί εντελώς. Ο Γκόκου τότε χρησιμοποιεί το νέο διαστημόπλοιο του Δρ. Μπριφ, το οποίο κατασκεύασε από τη Μπάλα Επίθεσης του Γκόκου, για να πάει στο Νάμεκ. Κατά τη διάρκεια του ταξιδιού του στο Νάμεκ, ο μηχανισμός τεχνητής βαρύτητας στο διαστημόπλοιο του Γκόκου δυσλειτουργεί προκαλώντας την αύξηση της βαρύτητας, συγκεκριμένα ήταν η βαρύτητα της Γης επί εκατό, και σχεδόν διέλυσε το σώμα του Γκόκου. Όταν καταφέρνει να πάρει στον έλεγχο του το μηχανισμό, ωστόσο, αποφασίζει να το αφήσει έτσι ώστε να πολεμήσει με το Φρίζερ. Ωστόσο, ο Βασιλιάς Κάι τον συμβουλεύει να μείνει μακριά από το Φρίζερ, ισχυριζόμενος πως είναι το ισχυρότερο ον στο σύμπαν και ότι ο Γκόκου δεν θα μπορούσε να σταθεί απέναντι στη διαβολική του δύναμη.

Αφού προσγειώνεται στο Νάμεκ, για άλλη μια φορά ο Γκόκου φτάνει στη μέση μιας μάχης, αυτή τη φορά σώζοντας τους Γκόχαν, Κρίλιν και Βετζέτα από την επίθεση του Ρικούμ, ενός μέλους της επίλεκτης μαχητικής ομάδας του Φρίζερ, με το όνομα Δύναμη Γκίνιου, η οποία κλήθηκε για να εξοντώσει τους τρεις. Ο Γκόκου τους θεραπεύει με τα Φασόλια Σένζου και δείχνει τις νέες του ικανότητες νικώντας το Ρικούμ με ένα χτύπημα με τον αγκώνα στο στομάχι, και τα βάζει με τους Μπέρτερ και Τζάις ταυτόχρονα. Ο Γκόκου τους ξεγελά κάνοντας τους να νομίζουν πως το επίπεδο δύναμης του είναι μόνο 5.000, επειδή ο Γκόκου αύξησε τη δύναμη του μόνο τη στιγμή που δέχθηκε επίθεση ή αμύνθηκε. Αφού απέφυγε τις επιθέσεις των Μπέρτερ και Τζάις, ο Γκόκου νικά το Μπέρτερ, όμως τον αιφνιδιάζει ο ηγέτης της Δύναμης, ο Αρχηγός Γκίνιου, ο οποίος έχει την δυνατότητα να ανταλλάζει σώματα με όποιον επιθυμεί. Μετά από μια σύντομη μάχη, ο Γκόκου αυξάνει το επίπεδο δύναμης του μπροστά από τους Γκίνιου και Τζάις, αφού ήταν πολύ υψηλότερο από τα δικά τους. Αφού πρώτα τραυματίζει τον εαυτό του, ο Γκίνιου ανταλλάζει το σώμα του με εκείνο του Γκόκου, χωρίς όμως να μπορεί να ελέγξει απόλυτα το νέο του σώμα και ικανότητες. Ο Βετζέτα μονομαχεί με το Γκίνιου, τραυματίζοντας σοβαρά το σώμα του Γκόκου. Ο Γκόκου καταφέρνει να επανακτήσει το σώμα του, μπαίνοντας στη μέση όταν ο Γκίνιου προσπάθησε να αλλάξει σώματα με το Βετζέτα.

«*Είμαι ο Σάγιαν που μεγάλωσε στο πλανήτη Γη... και στο όνομα κάθε ενός Σάγιαν που έκανες να υποφέρει... για εκείνους και για τα άτομα του Πλανήτη Νάμεκ επίσης, θα σε νικήσω!*»
— Ο Γκόκου προς το Φρίζερ στο επεισόδιο «Defeat Frieza, Goku! The Tears of the Proud Saiyan Prince!»

Ο Γκόκου, έχοντας πάρει πίσω το σώμα του και όντας εξουθενωμένος και τραυματισμένος, χρησιμοποιεί την Ιατρική Μηχανή μέσα στο διαστημόπλοιο του Φρίζερ όπου θεραπευόταν για ώρες. Όταν βγαίνει, ξανά συμμετέχει σε μια μάχη που είχε ήδη αρχίσει, όπου ο Βετζέτα σκοτώνεται από το Φρίζερ. Ο Γκόκου ακούει τα τελευταία λόγια του Βετζέτα σχετικά με τα βασανιστήρια που υπέστη ο ίδιος και οι Σάγιαν από το Φρίζερ, και ο Γκόκου θάβει το νεκρό Σάγιαν με σεβασμό. Με θυμό, δηλώνει πως θα νικήσει το Φρίζερ στο όνομα όλων των Σάγιαν και των Ναμέκιαν που σκότωσε. Η μάχη του Γκόκου και του Φρίζερ ξεκινά, με το Γκόκου να αισθάνεται κάποια εμπιστοσύνη στις δυνάμεις του. Η αναμέτρηση τους ξεκινά με τους δυο τους να μάχονται ως ίσοι, μέχρι που Φρίζερ παίρνει το πάνω χέρι και ο Γκόκου είναι καταβεβλημένος. Η αυτοπεποίθηση του Γκόκου μετατρέπεται σε μια αγανάκτηση και φόβο για τη δύναμη του Φρίζερ. Ακόμη και με το Φρίζερ να βάζει εμπόδια στον εαυτό του (όπως το να μην χρησιμοποιεί τα χέρια του), ο Γκόκου ακόμη δεν μπορεί να υπερνικήσει το τύραννο.

Αφού ο Γκόκου συνδυάζει το Κάιο-κεν επί 20 και το Kamehameha χωρίς αποτέλεσμα, ο Φρίζερ αρχίζει να γρονθοκοπά το Γκόκου, όμως ο Σάγιαν θυμάται το τεχνική του Spirit Bomb και αποφασίζει να συγκεντρώσει ενέργεια αφήνοντας τον εαυτό του εκτεθειμένο. Ο Πίκολο (ο οποίος είχε επιστρέψει στη ζωή και μεταφέρθηκε στο Νάμεκ για να βοηθήσει), ο Γκόχαν και ο Κρίλιν προσπαθούν να αποσπάσουν τη προσοχή του Φρίζερ ώστε ο Γκόκου να μαζέψει την απαιτούμενη ενέργεια. Τελικά, με όλη του τη δύναμη, ο Γκόκου ρίχνει το Spirit Bomb πάνω στο Φρίζερ και φαινομενικά τον σκοτώνει, μαζί με ένα μεγάλο μέρος του Νάμεκ σε μια καταστροφική έκρηξη. Εξουθενωμένος, ο Γκόκου αρχίζει να γελά, μαζί με τους φίλους του, νομίζοντας πως ο Φρίζερ είναι νεκρός. Όμως ακόμη και η ισχυρότερη επίθεση του Γκόκου, το Large Spirit Bomb, αποτυγχάνει να σκοτώσει το Φρίζερ. Τελικά, όταν ο Φρίζερ σκοτώνει το Κρίλιν και τραυματίζει σοβαρά το Πίκολο, ο Γκόκου, με θυμό, χρησιμοποιεί τις εσωτερικές του δυνάμεις και μεταμορφώνεται σε Σούπερ Σάγιαν.

«*Δεν το έχεις καταλάβει ακόμη; Είμαι ο Σάγιαν που ήρθε από τη Γη με αποκλειστικό του σκοπό να σε νικήσει. Είμαι ο πολεμιστής που έχεις ακούσει στους μύθους, καθαρή καρδιά και αφύπνιση από μανία. Αυτό είμαι. ΕΙΜΑΙ Ο ΣΟΥΠΕΡ ΣΑΓΙΑΝ, ΓΚΟΚΟΥ!*»
— Ο Γκόκου προς το Φρίζερ στο επεισόδιο «The Angry Super Saiyan! Goku Throws Down the Gauntlet!»

Τελικά μονομαχεί με το Φρίζερ και στην αρχή, ενάντια στο Φρίζερ με 70% δύναμη, ο Γκόκου υπερισχύει εύκολα. Ο Σάγιαν τότε ειρωνεύεται τον αντίπαλο του για να χρησιμοποιήσει το 100% της δύναμης του, λέγοντας του πως με τη ζημιά που υπέστη όταν ήταν στο 70%, δεν θα μπορεί να κρατηθεί για πολύ στη πλήρη δύναμη του. Αφού ο Φρίζερ προσπαθεί να καταστρέψει το Νάμεκ, τελικά χρησιμοποιεί το 100% της δύναμης του. Στην αρχή φαίνεται πως ο Φρίζερ έχει υπερισχύσει απέναντι στο Γκόκου, όμως έπειτα εκπλήσσεται όταν ακούει πως ο Γκόκου συγκρατούσε ένα μέρος της δύναμης του. Καθώς η ώρα περνούσε, ο Φρίζερ αρχίζει να χάνει την αντοχή του και το επίπεδο δύναμης του πέφτει σε μεγάλο βαθμό. Ο Γκόκου τότε δηλώνει πως δεν θέλει να παλέψει με το Φρίζερ, λέγοντας του πως είναι μάταιο. Ο Γκόκου τότε απομακρύνεται και αφήνει το διαστημικό τύραννο να φύγει. Γεμάτος δυσαρέσκεια, ο Φρίζερ χρησιμοποιεί την επίθεση Death Saucer, δημιουργώντας δυο ροζ Destructo Disc τα οποία ρίχνει στο Γκόκου. Ο Σάγιαν αποφεύγει την επίθεση και ελίσσεται με τέτοιο τρόπο ώστε ο Φρίζερ να είναι ανάμεσα σε εκείνον και στους Disc. Ο Γκόκου φωνάζει στο Φρίζερ να προσέξει, όμως εκείνος είναι αργός και η επίθεση τον κόβει στη μέση, χάνοντας ένα χέρι και τα δυο του πόδια. Ο αδύναμος τύραννος ικετεύει το Γκόκου να τον βοηθήσει. Ο Γκόκου παρόλο που δεν έχει ξεχάσει τι έκανε ο Φρίζερ, του δίνει λίγη ενέργεια ως ένδειξη ελεημοσύνης. Πικραμένος μετά από την ήττα του, ο Φρίζερ χρησιμοποιεί την ενέργεια για να εκτοξεύσει ένα ισχυρό κύμα ενέργειας στο Γκόκου, ο οποίος βλέπει την επίθεση και χρησιμοποιεί ένα Angry Kamehameha στο Φρίζερ, νικώντας τον.

Ο Γκόκου τότε πηγαίνει στο διαστημόπλοιο του Φρίζερ και πατάει κουμπιά ώστε να κάνει το σκάφος να απογειωθεί, ωστόσο εκείνο αρχίζει να βουλιάζει μέσα στη λάβα. Έπειτα, φεύγει γρήγορα από το Νάμεκ, ο οποίος είναι έτοιμος να εκραγεί, χρησιμοποιώντας μια διαστημική κάψουλα της Δύναμης Γκίνιου. Η κάψουλα τον στέλνει στο Πλανήτη Γιάρντρατ, ο οποίος θα ήταν ο επόμενος στόχος της Δύναμης Γκίνιου. Οι φίλοι του, οι οποίοι τηλεμεταφέρθηκαν στη Γη με μια ευχή που έγινε μετά τη συγκέντρωση των Ναμέκιαν Ντράγκον Μπολ, τον θεώρησαν νεκρό. Ωστόσο, μήνες μετά, όταν προσπαθούν να φέρουν πίσω στη ζωή το Γκόκου και το Κρίλιν, μαθαίνουν πως ο Γκόκου είναι ζωντανός. Όταν αποφασίζουν να τον μεταφέρουν στη Γη με μια ευχή, εκείνος αρνείται, λέγοντας πως θα γυρίσει αργότερα. Ενώ είναι στο Γιάρντρατ ο Γκόκου μαθαίνει μια νέα τεχνική με το όνομα Στιγμιαία Τηλεμεταφορά.

#### Cell Saga

«*Μπορεί να νομίζετε πως ξέρετε οτιδήποτε υπάρχει για εμένα... όμως πραγματικά, ούτε που πλησιάζετε.*»
— Ο Γκόκου απένταντι στο Δόκτωρα Τζερό και στο Ανδροειδές 19 (Funimation dub)

    Δύο χρόνια αργότερα, ο Γκόκου επιστρέφει στη Γη όπου αντικρίζει το Τρανκς, το μισό Σάγιαν για του Βετζέτα και της Μπούλμα από το μέλλον. Ο έφηβος Σούπερ Σάγιαν είχε μόλις σκοτώσει το Μηχανικό Φρίζερ και το πατέρα του, Βασιλιά Κολντ λίγο πριν την άφιξη του Γκόκου. Ο Τρανκς τότε εξετάζει τη δύναμη Σούπερ Σάγιαν του Γκόκου με το να του επιτεθεί εξοργισμένα με το σπαθί του, το οποίο ο Γκόκου σταματά μερικές φορές μόνο με το ένα δάκτυλο (το οποίο είχε γεμίσει με ενέργεια), ισχυριζόμενος πως ήξερε ότι ο Τρανκς δεν θα χρησιμοποιήσει όλη του τη δύναμη.

Ικανοποιημένος, ο Τρανκς δίνει στο Γκόκου φάρμακο για έναν ιό της καρδιάς που θα έκανε την εμφάνιση του σε ένα ή δύο χρόνια, λέγοντας του το να χρησιμοποιήσει όταν αισθανόταν τα αποτελέσματα του ιού. Ο Μελλοντικός Τρανκς τον προειδοποιεί για δύο ανδροειδή που θα απειλήσουν τη Γη σε τρία χρόνια. Ο Γκόκου, ο Πίκολο και ο Γκόχαν εκπαιδεύονται τα επόμενα τρία χρόνια για τη νέα απειλή. Ωστόσο, το ταξίδι του Τρανκς με κάποιο τρόπο αλλάζει την εμφάνιση του ιού, οπότε δεν παρουσιάζεται στα επόμενα τρία χρόνια, αλλά έξι μήνες πριν την άφιξη των Ανδροειδών. Χωρίς να βλέπει το λόγο να παίρνει το φάρμακο αφού όλα πήγαιναν καλά με την υγεία του, ο Γκόκου σταματά να το παίρνει.

    Τρία χρόνια αργότερα, ο Δόκτορας Τζερό (ως το Ανδροειδές 20) και το Ανδροειδές 19, εμφανίζονται και επιτίθενται σε μια πόλη. Οι Μαχητές Ζ τους αντιμετωπίζουν και ο Γιάμτσα είναι ο πρώτος που δέχεται επίθεση, με το Δόκτορα Τζερό να τον καρφώνει στο στήθος με το χέρι του και να του κλέβει την ενέργεια. Παρόλα αυτά σώζεται με τη χρήση ενός Φασολιού Σένζου και οι Μαχητές Ζ οδηγούν τις δολοφονικές μηχανές εκτός της πόλης για να αναμετρηθούν. Παρόλο που ο Γκόκου έγινε Σούπερ Σάγιαν χάνει από το Ανδροειδές 19 όταν χάνει δύναμη δραστικά λόγω της εμφάνιση του ιού για τον οποίο είχε προειδοποιηθεί. Ωστόσο, ο Βετζέτα που πλέον είναι επίσης ένας Σούπερ Σάγιαν, καταφέρνει να σώσει το Γκόκου προτού σκοτωθεί από τα ανδροειδή, και, αφού έπαιξε μαζί του για λίγο, σκότωσε το Ανδροειδές 19 με ευκολία, απολαμβάνοντας πολύ τη μάχη. Ο Γιάμτσα μεταφέρει το Γκόκου στη Τσί-Τσι για να πάρει το φάρμακο που θα τον σώσει από το φονικό ιό. Εντωμεταξύ, οι υπόλοιποι Μαχητές Ζ μαθαίνουν από το Τρανκς, ο οποίος επέστρεψε για να τους βοηθήσει να πολεμήσουν τα ανδροειδή, πως η ιστορία με κάποιο τρόπο αλλοιώθηκε και πως τα ανδροειδή της δικής του εποχής, το Μελλοντικό Ανδροειδές 17 και το Μελλοντικό Ανδροειδές 18 δεν ήταν αυτά με τα οποία εκείνοι πολεμούσαν. Λίγο αργότερα, ο Δρ. Τζερό ισχυρίζεται πως θα απελευθερώσει τα Ανδροειδή 17 και 18, και τότε τρέχει μακριά από το πεδίο μάχης. Προσπαθούν να σταματήσουν το Δρ. Τζερό από το να ενεργοποιήσει τα ανδροειδή, όμως αποτυγχάνουν. Ωστόσο, όταν ο Τζερό ενεργοποιεί τα 17 και 18, εκείνα είναι απείθαρχα και τον σκοτώνουν, λίγο προτού ενεργοποιήσουν το Ανδροειδές 16, το οποίο είχε δημιουργηθεί αποκλειστικά ως ο δολοφόνος του Γκόκου.

    Ενώ οι Μαχητές Ζ προσπαθούν ανεπιτυχώς να σταματήσουν τα ανδροειδή, ο Πίκολο (ο οποίος πρόσφατα συγχωνεύτηκε με το Κάμι) ανακαλύπτει μια νέα απειλή στο πρόσωπο του Σελ, μια μεγάλη βιολογική μορφή ζωής που δημιουργήθηκε από το Δόκτορα Τζερό φτιαγμένος από DNA του Γκόκου, των συμμάχων του, και εχθρών που πολέμησαν στο παρελθόν. Ο Σελ ήταν σχεδιασμένος να απορροφήσει τα Ανδροειδή 17 και 18 για να αποκτήσει μια τέλεια μορφή, να σκοτώσει το Γκόκου και να κατακτήσει το σύμπαν. Ο Σελ κυνηγά τα ανδροειδή και καταφέρνει να απορροφήσει το Ανδροειδές 17, φτάνοντας στη δεύτερη μορφή του. Εντωμεταξύ, ο Γκόκου αναρρώνει από την ασθένεια του και πηγαίνει με τους Γκόχαν, Βετζέτα και Μελλοντικό Τρανκς στο Θάλαμο του Υπερβολικού Χρόνου στο Παρατηρητήριο του Κάμι για να αποκτήσουν την εκπαίδευση ενός έτους σε μια ημέρα υπό μεγάλη βαρύτητα και απίστευτα ασταθείς θερμοκρασίες. Ο Βετζέτα και ο Μελλοντικός Τρανκς μπαίνουν μέσα πρώτοι και ενώ ο Γκόκου με το Γκόχαν μπαίνουν στο Θάλαμο του Χρόνου αργότερα, πηγαίνουν να βρουν και να αντιμετωπίσουν το Σελ. Όσο ήταν μέσα στο Θάλαμο του Χρόνου, ο Γκόκου μεταμορφώνεται σε Σούπερ Σάγιαν Τρίτου Βαθμού και ο Γκόχαν νομίζει πως ο πατέρας του θα μπορούσε να νικήσει το Σελ με αυτή τη δύναμη. Ωστόσο, ο Γκόκου του εξηγεί ότι η ταχύτητα του μειώθηκε και πως η δύναμη για να διατηρήσει αυτή τη μορφή είναι υπερβολική. Ο Γκόκου συνειδητοποιεί ότι τα υβρίδια που είναι μισοί Σάγιαν όπως ο Μελλοντικός Τρανκς μπορούν να γίνουν Σούπερ Σάγιαν, οπότε εκπαιδεύει έντονα το Γκόχαν και τον βοηθά να γίνει και εκείνος Σούπερ Σάγιαν. Κατά τη διάρκεια της εκπαίδευσης, ο Γκόκου πρόσεξε τη προοπτική που έχει ο Γκόχαν μπορεί εύκολα να ξεπεράσει τις δικές του δυνάμεις, ειδικά όταν ο Γκόχαν κατάφερε να μεταμορφωθεί σε ένα πρωτάκουστο επίπεδο Σούπερ Σάγιαν προτού χάσει τις αισθήσεις του. Ο Γκόκου θεωρεί πως αν εκείνος δεν μπορεί να νικήσει το Σελ, τότε ο Γκόχαν θα μπορέσει.

    Ενώ ο Γκόκου εκπαιδεύεται, ο Βετζέτα ο οποίος ήθελε έναν ισχυρό αντίπαλο αφήνει το Σελ να απορροφήσει το Ανδροειδές 18 και να φτάσει στη τέλεια μορφή του. Έπειτα, ο Βετζέτα ηττήθηκε εύκολα από το Σελ καθώς και ο Τρανκς, ο οποίος απέτυχε λόγω της μορφής του Σούπερ Σάγιαν Τρίτου Βαθμού η οποία είχε μεγάλη μυική μάζα για να επιτεθεί γρήγορα στο Σελ. Μετά την ολοκλήρωση της εκπαίδευσης του Γκόκου και του Γκόχαν, ο Σελ ανακοινώνει ότι θα οργανώσει τους Αγώνες του Σελ σε δέκα ημέρες, με στόχο να δώσει μια ευκαιρία σε οποιονδήποτε θέλει να τον αντιμετωπίσει. Για δέκα ημέρες, ο Γκόκου και ο Γκόχαν μένουν στη Γη για να εκπαιδευτούν και να ξεκουραστούν ενώ διατηρούν τη μορφή του Σούπερ Σάγιαν όλη την ώρα. Ο Γκόκου χρησιμοποιεί το χρόνο που έχει για να ταξιδέψει στο Νέο Νάμεκ για να ρωτήσει το Ντέντε να γίνει ο νέος φύλακας της Γης, καθώς ο Πίκολο συγχωνεύτηκε με το Κάμι σε μια προσπάθεια να σταματήσει το Σελ και η ένωση τους έκανε τις Ντράγκον Μπολ να αχρηστευτούν. Αφού ο Ντέντε δημιουργεί νέες Ντράγκον Μπολ βασισμένες στις παλιές, ο Γκόκου ψάχνει να τις βρει με σκοπό μετά την ήττα του Σελ να διορθώσουν ό,τι έκανε.

Αφού πέρασαν δέκα ημέρες, οι Μαχητές Ζ κατευθύνονται προς τους Αγώνες του Σελ. Μετά τη γρήγορη ήττα του υποτιθέμενα ισχυρότερου ατόμου στη Γη, του Ηρακλή, ο Γκόκου προτείνει να είναι εκείνος ο πρώτος Μαχητής Ζ που θα αντιμετωπίσει το Σελ, πιστεύοντας πως δεν μπορεί να νικήσει. όμως θέλοντας να δει πόσο δυνατός ήταν ο Σελ. Ο Γκόκου βρίσκει τον εαυτό του σχεδόν ισοδύναμο ενάντια στον αντίπαλο του όμως ακόμη έχει το μειονέκτημα απέναντι στο Τέλειο Σελ σε κάθε τομέα, και δεν μπορεί να πάρει το πάνω χέρι μετά από πολλές απόπειρες. Ακόμη και όταν επιχειρεί το Instant Kamehameha, το οποίο καταστρέφει το Τέλειο Σελ από τη μέση και πάνω, παρακολουθεί έντρομος το ανδροειδές να αναγεννιέται με ευκολία, λόγω των κυττάρων του Πίκολο στο σώμα του. Αφού είναι κουρασμένος και καταπονημένος, ο Γκόκου αποφασίζει να παραδώσει τη νίκη στο Σελ και να αφήσει τη μάχη στο Γκόχαν, για τον οποίο είναι σίγουρος πως έχει τη κρυμμένη δύναμη που είναι αναγκαία για να νικήσει το Σελ. Ο Γκόχαν τότε ισχυρίζεται πως ο Γκόκου συγκρατούσε τη δύναμη του, με τον δεύτερο να διαφωνεί, δίνοντας την εντύπωση πως ο Γκόχαν ίσως να είναι ισχυρότερος από το Γκόκου, ο οποίος μαχόταν με όλη του τη δύναμη. Ο Γκόχαν τότε αυξάνει το επίπεδο της δύναμης του σε σημείο που να ξεπεράσει ακόμη και εκείνη του Γκόκου, και πολεμά απέναντι στο Σελ, όμως χωρίς να το θέλει πραγματικά. Αφού ο Γκόχαν λέει στο Σελ πως όταν εξοργίζεται η δύναμη του αυξάνεται κατά πολύ, ο Σελ αρχίζει να έχει περιέργεια και προσπαθεί να βγάλει προς τα έξω τις κρυμμένες δυνάμεις του Γκόχαν με τα παιδιά του, τους Σελ Τζούνιορ, να επιτεθούν στους φίλους και το πατέρα του Γκόχαν. Οι Μαχητές Ζ δεν μπορούν να νικήσουν τους Σελ Τζούνιορ, και ο Γκόκου ήταν εξαντλημένος από τη μάχη του με το Σελ για να τους σταματήσει.

Αφού το Ανδροειδές 16 επιχειρεί να αυτοκαταστραφεί πάνω στο Σελ, ο οποίος τον διέλυσε, το ανδροειδές ρωτά τον Ηρακλή να μεταφέρει το κεφάλι του (το μόνο μέρος του σώματος του που είχε απομείνει) στο Γκόχαν, και τότε προσπαθεί να τον πείσει πως το να μάχεται κάποιος είναι απαραίτητο μερικές φορές. Όταν ο Σελ καταστρέφει το κεφάλι του Ανδροειδούς 16, πυροδοτείται μια αλλαγή στο Γκόχαν, κάνοντας τον να μεταμορφωθεί σε Σούπερ Σάγιαν 2, μια μορφή που ξεπερνούσε κατά πολύ τη δύναμη του Τέλειου Σελ, ακόμη και όταν το μεγαθήριο αποφάσισε να χρησιμοποιήσει όλη του τη δύναμη, την οποία ο Γκόχαν εύκολα υπερνικά σε σημείο που με ένα χτύπημα να τον αναγκάσει να εξάγει από το σώμα του το Ανδροειδές 18.

«*Θυμήσου όλο το πόνο που προκάλεσε, τους ανθρώπους που πλήγωσε... ΤΩΡΑ ΚΑΝΤΟ ΑΥΤΟ ΔΥΝΑΜΗ ΣΟΥ!!!*»
— Ο Γκόκου ενθαρρύνοντας το Γκόχαν να νικήσει το Σελ

Όταν ένας ηττημένος Σελ προσπαθεί να καταστρέψει τη Γη σαν μια έσχατη λύση, ο Γκόκου αναγκάζεται να επέμβει με τη τεχνική της Στιγμιαίας Τηλεμεταφοράς όταν ο Σελ είναι έτοιμος να πυροδοτήσει την αυτοκαταστροφή του. Ο Γκόκου μεταφέρει το Σελ και τον εαυτό του στο Πλανήτη του Βασιλιά Κάι, όπου σκοτώνεται από την έκρηξη που προκάλεσε ο Σελ, μαζί με το Βασιλιά Κάι και τα κατοικίδια του, Μπαμπλς και Γκρέγκορι. Ωστόσο, ο Σελ αναδομεί τον εαυτό του ως Υπέρ Τέλειος Σελ, ένα κόλπο που ούτε ο ίδιος δεν γνώριζε πως είχε και χρησιμοποιεί τη τεχνική της Στιγμιαίας Τηλεμεταφοράς που έμαθε πρόσφατα για να επιστρέψει στη Γη. Ο Γκόκου τότε ενθαρρύνει το Γκόχαν από τον Άλλο Κόσμο να βοηθήσει στην ενίσχυση του κύματος Kamehameha απέναντι στο Σελ, το οποίο μετά από μια μεγάλη σε διάρκεια σύγκρουση ακτινών, τον καταστρέφει. Μετά την ήττα του Σελ, ο Γκόκου επιμένει να παραμείνει νεκρός, αν και μπορούσαν να τον επαναφέρουν στη ζωή, όμως αφού προκάλεσε προβλήματα στη Γη, όπως ο Φρίζερ και τα Ανδροειδή της Κόκκινης Κορδέλας. Ο Γκόκου αποφασίζει πως θα είναι ασφαλέστερο για τη γη αν δεν επιστρέψει, και η Γη θα είχε το Γκόχαν για να τη προστατεύσει.